На основу члана 27. став 5., члана 132. став 2. и члана 135. став 2. Закона о стечају („Службени гласник РС“ бр.104/2009, 99/2011 – др. закон, 71/12 – одлука УС,  83/2014, 113/2017, 44/2018 и 95/2018) а  у вези са Националним стандардом бр. 5. Правилника о утврђивању националних стандарда за управљање стечајном масом („Службени гласник РС“ бр. 62/2018), стечајни управник стечајног дужника „ДЈП“ доо Београд – у стечају из Београда, ул. Османа Ђикића бр. 30.,  матични број 17457365, ПИБ 102640308
ОБЈАВЉУЈЕ
ПОЗИВ  СТРУЧНИМ ЛИЦИМА ЗА  ДОСТАВЉАЊЕ  ПОНУДА 
за вршење  услуга процене вредности, и то: 
· процене вредности целокупне имовине стечајног дужника,

· процене вредности стечајног дужника као правног лица,
· процене вредности имовине стечајног дужника која је предмет разлучог и заложног права и утврђивање учешћа имовине под теретом у укупно процењеној вредности правног лица и
· процене целисходности продаје стечајног дужника као правног лица односно целокупне имовине у односу на продају имовине стечајног дужника у деловима
а све на дан 28.02.2022. године.

1. Увод

Стечајни управник стечајног дужника „ДЈП“ доо Београд – у стечају из Београда, ул. Османа Ђикића бр. 30.,  матични број 17457365, ПИБ 102640308,  спроводи поступак одабира најбољег понуђача за пружање услуга процене вредности целокупне имовине стечајног дужника односно процене вредности стечајног дужника као правног лица, са  проценом целисходности продаје целокупне имовине односно стечајног дужника као правног лица у односу на продају имовине стечајног дужника у деловима. Позива све заинтересоване понуђаче који испуњавају услове наведене у овом позиву да доставе своје понуде. 
2. Сврха процене

Сврха процене је да се утврди стратегија продаје у циљу остварења највеће продајне вреднoсти и максималног намирења поверилаца у стечајном поступку над стечајним дужником „ДЈП“ доо Београд – у стечају.
3. Методе процене
Приликом вршења процењене потребно је  користити оне методе које у складу са Законом о стечају, Националним стандардом бр. 5 Правилника о утврђивању националних стандарда за управљање стечајном масом, Међународним рачуноводственим стандардима и Међународним стандардима финансијског извештавања, омогућавају остваривање највеће продајне вреднoсти и максималног могућег намирења поверилаца стечајног дужника
        4    Извештај о процени
Проценитељ је у обавези да по завршетку посла, стечајном дужннику као наручиоцу достави детаљан извештај у електронској форми и 3 примерка у писаној форми који мора да садржи:

· предмет процене,
· датум процене,
· опис метода коришћених у процени ,
· дефиниција процене,
· закључак о процењеној вредности, 
· правно мишљење у вези павног статуса имовине која је предмет процене на основу прибављене документације,
· списак имовине на којој је конституисана хипотека (ручна залога) са списком разлучних поверилаца са редоследом намирења,
· процену целисходности продаје стечајног дужника као правног лица односно целокупне имовине у односу на продају имовине стечајног дужника у деловима
· део купопродајне цене на којем разлучни, односно заложни поверилац има право приоритетног намирења у складу са чланом 133 став 12 Закона о стечају
5. Услови конкурисања
Понуду за учествовање могу поднети сви понуђачи који испуњавају услове наведене у Закону о проценитељима вредности непокретности („Сл. гласник“ бр. 108/2016, 113/2017 и др. закон) а посебно:
- да је регистрован за обављање одговарајуће делатности код надлежног органа;

- ако му у року од 2 године пре достављања понуде није изречена правоснажна
  судска или управна мера забране обављања делатности која је предмет ове
  понуде;

- да у току 3 претходне  године није имао пословни губитак,

- да располаже довољним кадровским и техничким капацитетом за вршење услуге

  из понуде;

- да је за реализацију услуга из понуде предвидео чланове проценитељског тима
  који имају одговарајуће универзитетске квалификације 
Понуде које не испуњавају ове услове биће одбијене као неприхватљиве.

6. Информације за понуђаче

Понуда мора да буде јасна, недвосмислена, читко исписана и оверена печатом и потписом овлашћеног лица. 

Понуде са варијантама нису дозвољене.

Све понуде се достављају на српском језику.
Понуда мора да садржи:
· рок у коме ће завршити процену,
· цену услуге исказану искључиво у динарима са посебно исказаним ПДВ-ом,
· рокове плаћања за пружену услугу
Заинтересовани понуђачи, односно њихови овлашћени представници, могу добити детаљније информације за израду понуде сваког радног дана  од 10:00 до 14:00  часова на адреси: „ДЈП“ доо Београд – у стечају из Београда, ул. Османа Ђикића бр. 30., или путем адресе за пријем електронске поште: radosavgojak@gmail.com. 
Понуде за вршење услуга процене могу се предати најкасније у року од 8 дана од дана објављивања огласа, сваког радног дана до 15:00 часова, на адресу: „ДЈП“ доо Београд – у стечају из Београда, ул. Османа Ђикића бр. 30.
Понуде се достављају у затвореним ковертама са јасном назнаком „Понуда за пружање услуга процене вредности имовине ДЈП доо Београд – у стечају“ 
Избор најбољег понуђача врши одбор поверилаца у роковима прописаним националним стандардом о начину и поступку уновчења имовине стечајног дужника.  
У случају да одбор поверилаца не донесе одлуку у прописаном року, избор понуђача ће извршити стечајни управник.
Наручилац задржава право да по пријему свих понуда донесе одлуку да ни једног понуђача не изабере, о чему ће понуђачима доставити писмено обавештење.

Београд, 29.03.2022. године                                                               Стечајни дужник

                                         ДЈП доо Београд – у стечају 
стечајни управни Радосав Гојак
